Mali molitvenik Ocu
<s>Per Ipsum, cum Ipso et in Ipso</s>

<s>Bog je moj Otac 
Oče moj koji jesi na nebesima, kako je slatko spoznati da si Ti moj Otac i da sam ja Tvoje dijete!</s>

<s>Posebno kad je nebo moje duše tmurno i kada je moj križ teži, osjećam potrebu ponoviti: Oče, vjerujem u Tvoju Ljubav za mene!</s>

<s>Da, vjerujem da si Ti moj Otac u svakom času mojega života te da sam ja Tvoje dijete!</s>

<s>Vjerujem da me ljubiš neiscrpnom ljubavlju!</s>

<s>Vjerujem da bdiješ nad mnom danju i noću te da ni vlas ne padne s moje glave bez Tvojega dopuštenja!</s>

<s>Vjerujem da Ti u Svojoj beskrajnoj Mudrosti poznaš bolje od mene što je korisno za mene.</s>

<s>Vjerujem da Ti u Svojoj neograničenoj Moći možeš izvući dobro čak i iz zla.</s>

<s>Vjerujem da Ti u Svojoj beskrajnoj Dobroti činiš da sve služi na korist onima koji Te ljube; čak i pod rukama koje me udaraju, ja ljubim Tvoju ruku koja liječi!</s>

<s>Vjerujem … , ali umnoži u meni vjeru, ufanje i ljubav!</s>

<s>Nauči me da uvijek vidim Tvoju Ljubav kao vodič u svakom događaju mojega života.</s>

<s>Nauči me da Ti se prepustim poput djeteta u majčinom naručju.</s>

<s>Oče, Ti sve znaš, Ti sve vidiš, Ti me poznaješ bolje nego ja sam: Ti sve možeš i ljubiš me!</s>

<s>Oče moj, jer želiš da Ti se uvijek utječemo, eto dolazim Ti s povjerenjem i molim Te zajedno s Isusom i Marijom ... (ovdje se kaže željena milost).</s>

<s>Na tu nakanu, sjedinjujući se s njihovim Presvetim Srcima i prikazujem Ti sve svoje molitve, moje žrtve i mrvljenja, sva svoja djela i veću vjernost svojim obavezama. (*)</s>

<s>Daj mi Svjetlo, Milost i Snagu Duha Svetoga.</s>

<s>Utvrdi me u tom Duhu na način da Ga više nikada ne izgubim niti Ga ožalostim te da nikada ne dopustim da On oslabi u meni.</s>

<s>Oče moj, molim Te u ime Isusa, Tvojega Sina!</s><s>A Ti, Isuse, otvori Svoje Srce i metni u Njega i moje, zajedno sa Srcem Marijinim prikaži ga našem božanskome Ocu!</s><s>Isprosi milost za me koju trebam!</s>

<s>Božanski Oče, prizovi Sebi sve ljude.</s><s>Neka cijeli svijet proglasi Tvoju očinsku Dobrotu i Tvoje božansko Milosrđe!</s>

<s>Božanski Oče, budi blag i čuvaj me gdje god bio kao zjenicu oka Svoga.</s><s>Učini da uvijek budem dostojan sin/kćer; budi mi milostiv!</s>

<s>Božanski Oče, slatka nado naših duša, budi obznanjen, čašćen i ljubljen od svih ljudi!</s>

<s>Božanski Oče, neizmjerno dobro koje se izlijeva na sve narode, budi obznanjen, čašćen i ljubljen od svih ljudi!</s>

<s>Božanski Oče, blagodatna roso ljudskoga roda, budi obznanjen, čašćen i ljubljen od svih ljudi!</s>

<s>(*) Ako se ova molitva prikazuje kao devetnica, dodaje se: "Obećajem Ti da ću biti velikodušniji, osobito u ovih devet dana, u takvim okolnostima ... u pogledu te osobe ..."</s>

<s>Majka Eugenia</s>

<s>Djelomičan oprost</s>

<s>† Jean Cardinal Verdier</s>

<s>Nadbiskup Pariza</s>

<s>8. svibnja 1936.</s>

<s>† Mons. Girard</s>

<s>Apostolski vikar</s>

<s>Kairo (Egipat), 9. listopada 1935</s>

<s>Krunica Ocu nebeskom 
Krunica Ocu sa svojih pet otajstva, molitva je poklonjena nam od providnosti.</s><s>U njoj je sadržana sva čovječja povijest kojom upravlja Očeva ljubav koja je od početka stvaranja do krajnjeg izbavljenja vodila i nastavit će upravljati Njegovim nacrtom života.</s><s>Ova krunica znak je vremena; u ovim vremenima koja će gledati Isusov povratak na zemlju «s velikom moći» (Mt 24,30).</s><s>Moć je po odličnosti Očeva osobina («Vjerujem u Boga, Oca svemogućega»): to je Otac koji dolazi u Isusu, te Ga mi moramo poticati kako bi ubrzao vremena novoga stvaranja (Rim 8,19).</s>

<s>Ali ne smijemo zamijeniti krunicu Oca s Gospinom, već nakon što smo izmolili cijeli ružarij, zamolimo Majku neka moli zajedno s nama krunicu Oca kako bi brže došlo Njegovo kraljevstvo (Lk 11,2)</s>

<s>Otac obećava da za svaki Oče naš koji će biti izmoljen, deseci duša će biti spašene od vječnog prokletstva, a deseci duša će biti oslobođene čistilišnih muka.</s>

<s>Otac će posebno udijeliti milosti onim obiteljima koje će moliti ovu krunicu, a milosti će prenositi iz generacije u generaciju.</s><s>Svima onima koji budu molili s vjerom učinit će velika čuda, takva i toliko velika o kakvim se nije nikada čulo u povijesti Crkve.</s>

<s>Kako se moli ?</s>

<s>U ime † Oca i † i Sina i † Duha Svetoga
	
Bože, u pomoć mi priteci.</s><s>Gospodine, pohitri da mi pomogneš.</s>

<s>Slava Ocu …</s>

<s>Oče moj, Oče dobri, Tebi se prikazujem, Tebi se predajem.</s><s>Anđele Božji, čuvaru moj, koga mi je za čuvara dao dobri Bog:
danas me prosvjetljuj, čuvaj i upravljaj.</s><s>Amen</s>

<s>Na svakoj desetici se najavi otajstvo.</s><s>Nakon kratke stanke za razmatranje izmole se po jedna Zdravo Marijo, deset Oče naša i jedna Slava Ocu.</s><s>Na kraju svake desetice ponove se dvije molitve: Oče moj, Oče dobri … i Anđele Božji.</s><s>Na kraju krunice mole se litanije Ocu i molitve: Oče moj nebeski, predajem se Tebi i/ili Oče, zemlja Te treba.</s>

<s>U prvom otajstvu razmatra se Očeva pobjeda u Edenskom vrtu kada je nakon Adamovog i Evinog grijeha obećao dolazak Spasitelja.</s>

<s>Jahve, Bog, reče zmiji: "Kad si to učinila, prokleta bila među svim životinjama i svom zvjeradi divljom!</s><s>Po trbuhu svome puzat ćeš i zemlju jesti sveg života svog!</s><s>Neprijateljstvo ja zamećem između tebe i žene, između roda tvojeg i roda njezina: on će ti glavu satirati, a ti ćeš mu vrebati petu." (Post 3,14–15)</s>

<s>U drugom otajstvu razmatra se Očeva pobjeda u času Marijinog «Fiat» tijekom navještenja.</s>

<s>Anđeo joj reče: "Ne boj se, Marijo!</s><s>Ta našla si milost u Boga.</s><s>Evo, začet ćeš i roditi sina i nadjenut ćeš mu ime Isus.</s><s>On će biti velik i zvat će se Sin Svevišnjega.</s><s>Njemu će Gospodin Bog dati prijestolje Davida, oca njegova, i kraljevat će nad domom Jakovljevim uvijeke i njegovu kraljevstvu neće biti kraja." Nato Marija reče: "Evo službenice Gospodnje, neka mi bude po tvojoj riječi!" (Lk 1,30–33; Lk 1,38)</s>

<s>U trećem otajstvu razmatra se Očeva pobjeda u Getsemanskom vrtu kada je svu Svoju moć predao Sinu.</s>

<s>"Oče!</s><s>Ako hoćeš, otkloni ovu čašu od mene.</s><s>Ali ne moja volja, nego tvoja neka bude!" A ukaza mu se anđeo s neba koji ga ohrabri.</s><s>A kad je bio u smrtnoj muci, usrdnije se molio.</s><s>I bijaše znoj njegov kao kaplje krvi koje su padale na zemlju (Lk 22,42–44).</s><s>Tada dođe učenicima i reče im: "Samo spavajte i počivajte!</s><s>Evo, približio se čas!</s><s>Sin Čovječji predaje se u ruke grešničke!</s><s>Ustanite, hajdemo!</s><s>Evo, približio se moj izdajica." (Mt 26,45–46) Istupi Isus naprijed te ih upita: "Koga tražite?" Odgovore mu: "Isusa Nazarećanina." Reče im Isus: "Ja sam!" A stajaše s njima i Juda, njegov izdajica.</s><s>Kad im dakle reče: "Ja sam!" - oni ustuknuše i popadaše na zemlju. (Iv 18,4–6)</s>

<s>U četvrtom otajstvu razmatra se Očeva pobjeda u času svakog posebnog suda.</s>

<s>"Usta i pođe svom ocu.</s><s>Dok je još bio daleko, njegov ga otac ugleda, ganu se, potrča, pade mu oko vrata i izljubi ga.</s><s>A sin će mu: 'Oče!</s><s>Sagriješih protiv Neba i pred tobom!</s><s>Nisam više dostojan zvati se sinom tvojim.' A otac reče slugama: 'Brzo iznesite haljinu najljepšu i obucite ga!</s><s>Stavite mu prsten na ruku i obuću na noge!</s><s>Tele ugojeno dovedite i zakoljite, pa da se pogostimo i proveselimo jer sin mi ovaj bijaše mrtav i oživje, izgubljen bijaše i nađe se!' I stadoše se veseliti." (Lk 15,20-24)</s>

<s>U petom otajstvu razmatra se Očeva pobjeda u času općega suda.</s><s>I vidjeh novo nebo i novu zemlju jer - prvo nebo i prva zemlja uminu; ni mora više nema.</s><s>I Sveti grad, novi Jeruzalem, vidjeh: silazi s neba od Boga, opremljen kao zaručnica nakićena za svoga muža.</s><s>I začujem jak glas s prijestolja: "Evo Šatora Božjeg s ljudima!</s><s>On će prebivati s njima: oni će biti narod njegov, a on će biti Bog s njima.</s><s>I otrt će im svaku suzu s očiju te smrti više neće biti, ni tuge, ni jauka, ni boli više neće biti jer - prijašnje uminu." (Otk 21,1-4)</s>

<s>Zdravo Kraljice, Oče naš, Zdravo Marijo i Slava Ocu na nakanu Svetoga Oca.</s>

<s>Litanije Bogu Ocu 
Gospodine, smiluj se!</s>

<s>Kriste, smiluj se!</s>

<s>Gospodine, smiluj se!</s>

<s>Kriste, čuj nas!</s>

<s>Kriste, usliši nas!</s>

<s>Oče nebeski, Bože
Smiluj nam se!</s><s>Sine, Otkupitelju svijeta, Bože</s>

<s>Duše Sveti, Bože</s>

<s>Sveto Trojstvo, jedan Bože</s>

<s>Oče beskrajnog veličanstva</s>

<s>Oče neograničene moći</s>

<s>Oče beskonačne blagosti</s>

<s>Oče, bezdane ljubavi</s>

<s>Oče, snago milosti</s>

<s>Oče, sjaju uskrsnuća</s>

<s>Oče, svijetlo mira</s>

<s>Oče, radosti spasenja</s>

<s>Oče, svagda Otac</s>

<s>Oče neiscrpnog milosrđa</s>

<s>Oče neizrecivog sjaja</s>

<s>Oče, spasenje očajnih</s>

<s>Oče, nado molitelja</s>

<s>Oče, utjeho svake patnje</s>

<s>Oče, za najslabiju djecu
Tebe molimo, usliši nas!</s>

<s>Oče, za najočajniju djecu</s>

<s>Oče, za najmanje ljubljenu djecu</s>

<s>Oče, za djecu koja Te nisu upoznala</s>

<s>Oče, za najžalosniju djecu</s>

<s>Oče, za najzapušteniju djecu</s>

<s>Oče, za djecu koja najviše pate</s>

<s>Oče, za djecu koja se bore da dođe kraljevstvo Tvoje</s>

<s>Jaganjče Božji, koji oduzimaš grijehe svijeta,
oprosti nam, Gospodine!</s>

<s>Jaganjče Božji, koji oduzimaš grijehe svijeta,
usliši nas, Gospodine!</s>

<s>Jaganjče Božji, koji oduzimaš grijehe svijeta,
smiluj nam se, Gospodine!</s>

<s>Pomolimo se!</s><s>Oče, za svu Tvoju djecu molimo Te: podari im mir i spasenje u ime Predragocjene Krvi Tvojega Sina Isusa i u ime Prežalosnog Srca Marijinog!</s><s>Amen.</s>

<s>Oče moj nebeski, predajem se Tebi 
Oče moj nebeski,</s>

<s>predajem se Tebi.</s>

<s>Čini od mene što se Tebi svidi,</s>

<s>što god učiniš sa mnom,</s>

<s>bit ću Ti na svemu zahvalan.</s>

<s>Na sve sam spreman.</s>

<s>Sve prihvaćam!</s>

<s>Samo nek se vrši Tvoja volja</s>

<s>u meni i u svim stvorenjima.</s>

<s>Ništa drugo ne tražim, dobri Bože!</s>

<s>Svoju dušu predajem u Tvoje ruke.</s>

<s>Predajem je, Bože, sa svom ljubavlju svog srca.</s>

<s>Jer Te ljubim.</s>

<s>I jer mi je potrebna Tvoja ljubav.</s>

<s>Predajem se u Tvoje ruke</s>

<s>s potpunim pouzdanjem</s>

<s>jer si ti moj Otac!</s>

<s>Charles de Foucauld</s>

<s>Oče, zemlja Te treba 
Oče,</s>

<s>zemlja Te treba;</s>

<s>čovjek, svi ljudi Te trebaju;</s>

<s>zrak, težak i onečišćen, treba Te;</s>

<s>Molim Te, Oče,</s>

<s>ponovno koračaj cestama svijeta;</s>

<s>ponovno se nastani među svojom djecom;</s>

<s>vrati se voditi narode;</s>

<s>vrati mir i s njim pravdu;</s>

<s>vrati sjaj ognja ljubavi</s>

<s>kako bi otkupljeni patnjom postali nova bića.</s>

<s>S dopuštenjem crkvenih vlasti
† Giuseppe Casale
Nadbiskup Foggie
23. studenoga 1988.</s>

<s>Oče, obdari me 
Oče,</s>

<s>Obdari me dubokom željom da neprekidno ljubim;</s>

<s>omogući mi da uvidim kako svaki čas koji prođe</s>

<s>neću više moći proživjeti u ljubavi;</s>

<s>omogući mi da osjetim duboko žaljenje</s>

<s>zbog vremena koje sam isprazno proživio</s>

<s>i zbog svakog časa kojeg bi mogao uzalud potratiti.</s>

<s>Oče,</s>

<s>zapovijedi mojoj duši neka neprekidno živi u ljubavi,</s>

<s>čak i kada je moje tijelo odsutno</s>

<s>neka Te moja duša nastavi ljubiti.</s>

<s>U Tebi, s Tobom i po Tebi</s>

<s>da ljubim cijeli svijet</s>

<s>i svako stvorenje s kojim se susretnem.</s>

<s>Oče,</s>

<s>jedino ovo želim:</s>

<s>molim Te da niti jedna sjenka mlakosti</s>

<s>ne zatamni moju dušu,</s>

<s>kako bih ju gledajući u smrtnome času</s>

<s>bio obuzet radošću vidjevši ju u sjaju</s>

<s>Tvoje svijetlosti.</s>

<s>Preuzeto iz knjižice: Otac govori Svojoj djeci.</s><s>Religiozni tekstovi</s>

